รักษาห้องให้เป็นระเบียบเรียบร้อย ทำความสะอาดแบบล้ำลึก สร้างนิสัยหมั่นทำความสะอาดอยู่เสมอ
หนึ่งในสิ่งที่สำคัญที่สุดที่คุณสามารถทำได้เพื่อให้ห้องของคุณสะอาดก็คือการเก็บที่นอนทุกเช้าหลังจากตื่นนอน ดึงผ้าปูที่นอนผืนบนสุดให้ตึงและสอดไว้ใต้หมอน ดึงปลอกหมอนให้ตึงแล้วตบหมอนเบาๆ สะบัดผ้าห่มหรือผ้านวมให้ตึงแล้วคลุมพาดเตียงหรือคลุมไว้เหนือหมอน พอคุณทำความสะอาดห้องแบบหมดจดแล้ว การรักษาความสะอาดก็จะง่ายขึ้น เพราะมันเป็นเรื่องของการเก็บกวาดเล็กๆ น้อยๆ ทุกวันมากกว่า เช่น เก็บที่นอน เพื่อรักษาความสะอาดของห้อง หลายคนชอบเปลี่ยนมาใส่เสื้อผ้าสบายๆ เมื่อถึงบ้านหลังจากผ่านวันอันยาวนานที่โรงเรียนหรือที่ทำงาน เวลาที่คุณเปลี่ยนเสื้อผ้า ให้แขวนเสื้อคลุม เอาเสื้อผ้าที่ใส่แล้วลงในตะกร้าผ้า และพับหรือเก็บเสื้อผ้าสะอาดที่คุณจะใส่ซ้ำให้เข้าที่ หลังจากผ่านวันอันแสนยาวนาน คุณอาจจะอยากมาถึงบ้านแล้วโยนเสื้อคลุมกับเสื้อผ้าไว้บนพื้นหรือบนเตียง แต่ถ้าคุณอยากรักษาความสะอาดของห้องหลังจากอุตส่าห์ทำความสะอาดแล้ว คุณจะต้องเก็บเสื้อผ้าให้เข้าที่ อย่ากองเสื้อผ้าที่ใส่แล้วไว้บนพื้น บนเตียง หรือกองอยู่ที่พื้นห้องน้ำหรือห้องซักรีดเด็ดขาด พอคุณถอดเสื้อผ้าที่ใส่แล้วออกคุณต้องนำไปไว้ในตะกร้าผ้าทันที  เพื่อให้งานง่ายขึ้น คุณอาจจะนำตะกร้าผ้ามาวางไว้ทั่วบ้านในบริเวณที่คุณเปลี่ยนเสื้อผ้าเป็นประจำ เช่น ในห้องน้ำ ในตู้เสื้อผ้า และใกล้ๆ ตู้ลิ้นชัก คุณอาจจะอยากทิ้งกองเสื้อผ้าที่ซักสะอาดแล้วไว้ในตะกร้าอยู่อย่างนั้นแทนที่จะเอาไปเก็บที่ แต่แน่นอนว่าการทำเช่นนี้จะทำให้ห้องกลับมารกอีกครั้ง แล้วก็จะทำให้เสื้อผ้ายับด้วย พอคุณเก็บเสื้อผ้าหลังจากตากแดดจนแห้งแล้ว พับให้เรียบร้อยแล้วเอาไปเก็บที่หรือนำกลับไปแขวนไว้ในตู้เสื้อผ้า วิธีนี้รวมสิ่งของอื่นๆ อย่างผ้าปูที่นอนและผ้าขนหนูด้วย การรับประทานอาการในห้องจะดึงดูดแมลง ทำให้หกเลอะเทอะ ทิ้งเศษอาหารไว้ทั่วห้อง และทำให้จานกับถ้วยกองพะเนินอยู่ในห้อง เพราะฉะนั้นทำให้ห้องส่วนตัวเป็นเขตปลอดอาหาร และรับประทานอาหารกับขนมในครัวแทน  หากคุณรับประทานอาหารในห้อง ให้นำจาน ถ้วย อุปกรณ์การรับประทานอาหาร และเศษอาหารไปไว้ในครัวทันทีหลังรับประทานเสร็จ หนึ่งในสิ่งที่ใหญ่ที่สุดที่ทำให้ห้องรกก็คือการมีของมากเกินไป เพื่อไม่ให้เกิดเหตุการณ์แบบนี้ ให้คุณจัดการของทั้งหมดในห้องไม่ว่าจะเป็นเสื้อผ้า ของเล่น เครื่องประดับ และของอื่นๆ จากนั้นตัดสินใจว่าจะเก็บอันไหนไว้และอันไหนที่คุณจะขาย บริจาค หรือทิ้งไป  เพื่อช่วยตัดสินใจว่าจะเก็บอันไหนไว้และจะทิ้งอันไหนไป ให้ถามตัวเองว่ามีของอะไรที่คุณไม่ได้ใช้หรือไม่ได้ใส่เกิน 1 ปีแล้ว ถ้าคุณไม่ได้ใช้ของชิ้นนั้นมาเป็นปีแล้ว ก็เป็นไปได้มากๆ ว่าคุณจะสามารถกำจัดมันทิ้งไปได้โดยที่ไม่คิดถึงมันทีหลัง ของที่ยังดีอยู่ที่สามารถนำไปขายหรือบริจาคได้ได้แก่เสื้อผ้า ของเล่น และหนังสือ ทิ้งเฉพาะของที่แตกหัก เป็นรู หรือไม่สามารถนำกลับมาใช้ใหม่หรือรีไซเคิลได้ เวลาที่คุณมีของที่ไม่รู้ว่าจะเอาไปไว้ไหนดี คุณก็มักจะทิ้งไว้ตามพื้นเพราะว่าคุณไม่มีที่พิเศษที่จะให้มันอยู่เวลาที่คุณจัดห้อง ดูของแต่ละชิ้นในห้องและแน่ใจว่าทุกชิ้นมีที่เฉพาะของมันเอง  ใช้ตะกร้าหรือภาชนะเก็บของอื่นๆ ไว้เก็บของพิเศษให้เป็นระเบียบถ้าคุณไม่มีที่ให้มันอยู่ จัดหาพื้นที่ในโต๊ะหรือตู้ลิ้นชักสำหรับของชิ้นเล็กๆ ที่คุณไม่มีที่เฉพาะให้มัน พอทุกอย่างมีที่เฉพาะของมันในห้องแล้ว การจัดห้องก็จะเป็นเรื่องง่ายเพราะว่าคุณรู้แล้วว่าจะต้องวางอะไรไว้ตรงไหน ตัวอย่างไอเดียการเก็บของเข้าที่ได้แก่  เก็บหนังสือและนิตยสารไว้ที่ชั้นวางหนังสือหลังจากคุณอ่านเสร็จแล้ว แขวนเสื้อผ้าไว้ในตู้เมื่อคุณไม่ใส่แล้ว เก็บของเล่นไว้ในตู้ลิ้นชักหรือบนชั้นวางเมื่อเล่นเสร็จแล้ว เก็บกระดาษและโน้ตเข้าแฟ้มในลิ้นชักหรือแฟ้มห่วงเมื่อไม่ได้ใช้ เก็บอุปกรณ์สำนักงาน เช่น ปากกาและคลิปหนีบกระดาษ ไว้ในลิ้นชักโต๊ะเมื่อใช้เสร็จแล้ว เสื้อผ้าที่กองอยู่บนพื้น เตียง และพาดไว้ที่เก้าอี้ทำให้ห้องสะอาดๆ ดูสกปรกได้ เก็บเสื้อผ้าจากพื้นแล้วแยกออกเป็นผ้าที่ใส่แล้วกับผ้าที่ยังไม่ได้ใส่ นำเสื้อผ้าที่ใส่แล้วใส่ลงในตะกร้าผ้า ส่วนผ้าที่ยังไม่ได้ใส่ให้พับเก็บไว้ เวลาที่คุณยุ่งๆ กับเรื่องที่ทำงาน โรงเรียน และเรื่องอื่นๆ คุณอาจจะปล่อยให้ขยะกองสุมอยู่ในห้องโดยไม่รู้ตัว หยิบถุงขยะเดินไปรอบห้อง แล้วเก็บห่อขนม อาหาร กระดาษเก่าๆ และขยะอื่นๆ ที่คุณพบในห้อง พอคุณเก็บขยะหมดแล้ว ให้นำขยะที่อยู่ในถังขยะในห้องนอนไปใส่ไว้ในถุงขยะ และนำถุงขยะลงไปวางรอวันที่เขามาเก็บ การเก็บจาน ถ้วย และอาหารค้างไว้ในห้องอาจทำให้มีแมลง หกเลอะเทอะ และทำให้ห้องรก เก็บทุกอย่างที่ควรอยู่ในครัวแล้วนำลงไปวางไว้ในอ่างล้างจานหรือเครื่องล้างจานข้างล่าง ถอดผ้านวม ผ้าปูที่นอน และปลอกหมอนออกจากเตียง โยนเครื่องนอนที่ซักได้ทั้งหมดลงในตะกร้าผ้าแล้วนำไปซักที่ห้องซักล้าง ถ้าคุณสามารถซักเครื่องนอนได้เอง ให้นำเครื่องนอนใส่ลงในเครื่องซักผ้าโดยใช้โปรแกรมการซักปกติ หรือไม่ก็ทิ้งเครื่องนอนไว้ให้ผู้ใหญ่ซัก นำเครื่องนอนที่ซักแล้วแต่ยังไม่ได้ใช้มาปูที่นอน หรือจะรอจนกว่าเครื่องนอนที่เพิ่งซักไปจะแห้งก็ได้ ปูผ้าปูที่นอนกับฟูกก่อน จากนั้นปูผ้าปูที่นอนผืนบนและผ้าห่มที่คุณใช้เป็นประจำ แล้วค่อยใส่ปลอกหมอนแล้ววางหมอนลงบนเตียง สุดท้ายคลุมผ้าห่มหรือผ้านวมทับหมอนอีกที   เก็บที่นอนทุกวัน คุณไม่จำเป็นต้องเก็บผ้าปูเตียงและปลอกหมอนทุกวัน แต่คุณควรเก็บผ้าปูที่นอนผืนบนและผ้าห่มทุกวัน เปลี่ยนเครื่องนอนทุก 2-3 สัปดาห์ ถ้าอากาศร้อนและคุณเหงื่อออกมาก คุณอาจจะต้องเปลี่ยนถี่กว่านั้น โต๊ะเขียนหนังสือในห้องนอนน่าจะเป็นที่ดึงดูดความรกรุงรังเพราะมันอาจจะเป็นที่ที่คุณทั้งอ่านหนังสือ ทำการบ้าน และใช้เวลาหน้าคอมพิวเตอร์ ในการทำความสะอาดโต๊ะนั้น ให้คุณ โต๊ะข้างเตียงของคุณอาจจะเป็นจุดที่คุณวางของที่คุณทำก่อนเข้านอนทิ้งไว้ ไม่ว่าจะอ่านหนังสือ ฟังเพลง ถอดเครื่องประดับ และอื่นๆ ทำความสะอาดโต๊ะข้างเตียงของคุณและเก็บของอื่นๆ ที่ไม่ควรอยู่บนโต๊ะข้างเตียงเข้าที่ เพื่อให้ห้องของคุณดูสะอาดและเป็นระเบียบ ให้เก็บของข้างเตียงทั่วไปอย่างแท็บเล็ตและหนังสือไว้ในลิ้นชักของโต๊ะ แทนที่จะไว้บนโต๊ะข้างเตียงโดยตรง บนโต๊ะอาจจะมีของธรรมดาๆ อย่างโคมไฟหรือรูปภาพสักรูปก็พอแล้ว ตู้มีลิ้นชักของคุณก็อาจจะเป็นอีกจุดหนึ่งที่คุณยัดหนังสือ ของเล่น เครื่องประดับ เครื่องเพชรพลอย และของกระจุกกระจิกลงไป เก็บเครื่องเพชรพลอยกลับเข้าไปในกล่องหรือในลิ้นชัก เก็บหนังสือไว้ที่ชั้นวางหนังสือ เอาขยะและของไม่ใช้แล้วที่สะสมไว้ไปทิ้ง เก็บเครื่องสำอางกลับไปไว้ที่โต๊ะเครื่องแป้งหรือกระเป๋าเครื่องสำอาง และเก็บเครื่องประดับและของอื่นๆ ไว้ในที่ที่มันควรอยู่  จัดตู้ลิ้นชักให้เป็นระเบียบ ต้องพับผ้าให้เรียบร้อย อย่ายัดๆ เสื้อผ้าลงไป เมื่อผ่านไปสักระยะหนึ่งคุณควรเอาของออกจากลิ้นชักให้หมดแล้วแยกของที่คุณไม่ได้ใช้แล้วออก จากนั้นค่อยเก็บทุกอย่างกลับเข้าไปในลิ้นชักใหม่ ตู้เสื้อผ้ามักเป็นที่ที่คุณโยนทุกอย่างที่คุณยังไม่อยากจัดการตอนนั้นเข้าไป และตอนนี้ก็ถึงเวลาแล้วที่คุณจะต้องจัดการของพวกนั้น จัดระเบียบรองเท้า แขวนเสื้อผ้า เอาขยะออกไปทิ้ง และจัดชั้นวางให้ดี ใช้ ไม้ขนไก่หรือผ้าไมโครไฟเบอร์หมาดๆ ปัดฝุ่นมุมและจุดเชื่อมต่อระหว่างกำแพง พัดลมเพดาน ฐานยึดดวงไฟ ชั้นวาง จุดเชื่อมระหว่างกำแพงกับเพดาน และเฟอร์นิเจอร์ทุกชิ้นในห้อง ขณะปัดฝุ่น ให้หยิบของที่เป็นอุปสรรคต่อการปัดฝุ่นขึ้นมา เช่น โคมไฟบนตู้ลิ้นชัก แล้วปัดฝุ่นที่อยู่ข้างใต้ออก ใช้เครื่องดูดฝุ่นดูดสิ่งสกปรกและฝุ่นออกจากพื้นที่ปูพรม หรือใช้ไม้กวาดหรือเครื่องดูดฝุ่นทำความสะอาดพื้นกระเบื้องหรือพื้นไม้ ใช้หัวเครื่องดูดฝุ่นแบบพิเศษทำความสะอาดมุมระหว่างพื้นกับกำแพง แผ่นกระดานที่ปิดขอบด้านล่างของผนัง รวมทั้งรอยแตกและร่องต่างๆ อย่าลืมย้ายเฟอร์นิเจอร์เพื่อที่คุณจะได้ทำความสะอาดด้านใต้และด้านหลังของเตียง ตู้ลิ้นชัก และโต๊ะได้ ฉีดน้ำยาเช็ดกระจกลงบนหน้าต่าง หรือจะใช้ส่วนผสมจากน้ำส้มสายชู 1 ส่วนกับน้ำ 3 ส่วนก็ได้ ใช้ผ้าไมโครไฟเบอร์สะอาดๆ เช็ดกระจกให้แห้ง ทำอย่างนี้กับหน้าต่างภายในห้องทั้งหมดและกรอบรูปที่ฝุ่นเกาะหรือสกปรก เก็บน้ำยาทำความสะอาดหน้าต่างไว้ในที่ที่หาได้ง่ายเพื่อที่คุณจะได้ทำความสะอาดกระจกได้ตามต้องการหรือเมื่อไหร่ก็ตามที่มันเริ่มสกปรก วิธีนี้จะมีประโยชน์มากเป็นพิเศษหากคุณมีสัตว์เลี้ยงหรือลูกๆ ที่สอดรู้สอดเห็น การรักษาความสะอาดของห้องเป็นเรื่องของการสร้างกิจวัตรที่ดี และการทำความสะอาดบางอย่างนั้นก็ควรทำทุกวัน เขียนรายการทำความสะอาดในแต่ละวันแล้วติดรายการไว้ในที่ที่คุณมองเห็นได้ แบ่งเวลาวันละ 10 นาทีทำความสะอาดตามรายการที่วางไว้ทุกวัน การทำความสะอาดในแต่ละวันควรจะเป็นดังนี้  เก็บที่นอน เก็บเสื้อผ้าเข้าที่ เก็บของเล่น กระดาษ และของอื่นๆ ให้เป็นระเบียบ เอาขยะไปทิ้ง นอกจากรายการทำความสะอาดที่ต้องทำทุกวันแล้ว ก็ยังมีงานทำความสะอาดอื่นๆ ที่คุณควรทำเป็นประจำด้วย เขียนรายการทำความสะอาดเหล่านั้นลงไปทั้งหมด แล้วกำหนดตารางเวลาทำความสะอาดประจำสัปดาห์ที่ในแต่ละวันคุณจะทำความสะอาดในส่วนต่างๆ ดึงผ้าห่ม ผ้าปูที่นอน ผ้าปูที่นอนรัดมุม ปลอกหมอน และเครื่องนอนอื่นๆ ออกจากเตียง ใส่ในตะกร้าผ้าแล้วนำไปซักที่ห้องซักรีด คุณต้องซักเครื่องนอนสัปดาห์ละครั้งเพื่อไม่ให้มีฝุ่น สิ่งสกปรก และสารที่ก่อให้เกิดภูมิแพ้อื่นๆ เราอาจจะเผลอสุมกองผ้าที่ใส่แล้วไว้ในห้องหลายสัปดาห์ แต่การรักษาความสะอาดของห้องคือการไม่ปล่อยให้มีเสื้อผ้าใส่แล้วมากเกินไป ทันทีที่ผ้าเต็มตะกร้าหรือมากพอที่จะใส่ในเครื่องซักผ้าได้ ให้นำผ้าไปซักที่ห้องซักรีด บางคนอาจคิดว่าการกำหนดตารางทำให้การซักผ้าเป็นเรื่องง่ายขึ้น เช่น บางคนอาจจะซักรีดเสื้อผ้าในช่วงต้นเดือน ขยะเป็นหนึ่งในสาเหตุที่ทำให้ห้องรกอย่างรวดเร็ว เพื่อป้องกันไม่ให้เหตุการณ์นี้เกิดขึ้น ให้นำถังขยะมาไว้ในห้องนอนไม่ว่าจะเป็นข้างเตียงหรือข้างโต๊ะก็ตาม และคุณต้องทิ้งขยะลงในถังขยะแทนที่จะวางไว้เกลื่อนห้อง ทันทีที่ถังขยะเต็ม ให้เอาไปไว้ที่โรงรถหรือเพิงจนกว่าจะถึงวันที่รถขยะมาเก็บ ใช้ผ้าไมโครไฟเบอร์หมาดๆ เช็ดฝุ่นออกจากพื้นผิวทุกอย่างในห้องไม่ว่าจะเป็นเฟอร์นิเจอร์ ฐานที่แขวน พัดลม รูปภาพ ชั้นวางของ และโต๊ะ ดูดฝุ่นที่พื้นและแผ่นกระดานที่ปิดขอบด้านล่างของผนังเพื่อดูดสิ่งสกปรกและฝุ่นออกมา ถ้าคุณเลี้ยงสัตว์หรือเป็นภูมิแพ้ ให้ดูดฝุ่นและปัดฝุ่นสัปดาห์ละ 2-3 ครั้ง การละเลยไม่ทำความสะอาด 2-3 วันอาจสะสมรายการทำความสะอาดที่คุณต้องทำเป็นกองพะเนิน รู้ตัวอีกทีห้องคุณก็กลับมารกอีกแล้วและคุณก็จะต้องทำความสะอาดครั้งใหญ่อีกครั้ง พอคุณกำหนดตารางการทำความสะอาดประจำวันและประจำสัปดาห์แล้ว คุณต้องปฏิบัติตามอย่างเคร่งครัดเพื่อให้แน่ใจว่าคุณได้สร้างนิสัยการทำความสะอาดที่จะติดตัวคุณไปอีกนาน  ถ้าคุณไม่ได้ทำความสะอาดไม่ว่าจะด้วยเหตุผลใดก็ตาม ให้ทำงานบ้านที่ค้างไว้ในวันถัดไปทันทีเพื่อไม่ให้งานบ้านและความรกสะสม พยายามเปลี่ยนการทำความสะอาดให้กลายเป็นเกมถ้าคุณไม่ชอบทำอย่างแรง ท้าทายตัวเองว่าจะทำความสะอาดห้องได้เร็วขนาดไหน และพยายามทำลายสถิติของตนเองให้ได้
เก็บที่นอนทุกวัน. แขวนผ้าไว้หลังจากกลับมาบ้าน. นำเสื้อผ้าที่ใส่แล้วไว้ในตะกร้าผ้า. เก็บเสื้อผ้าที่ซักแล้วเข้าที่ทันที. อย่ารับประทานอาหารในห้อง. จัดการของที่สุมอยู่เป็นประจำ. จัดที่ไว้สำหรับของทุกชิ้น. เก็บของเข้าที่หลังจากใช้เสร็จแล้ว. เก็บเสื้อผ้าบนพื้นและบนเตียง. เก็บและเอาขยะไปทิ้ง. เก็บจานและอุปกรณ์การรับประทานอาหารออกไปให้หมด. ซักเครื่องนอน. ปูที่นอนด้วยเครื่องนอนที่ซักแล้ว. ทำความสะอาดโต๊ะ. จัดโต๊ะข้างเตียง. จัดระเบียบตู้ลิ้นชัก. จัดตู้เสื้อผ้า. ปัดฝุ่นทุกสิ่ง. ดูดฝุ่นที่พื้น. ทำความสะอาดหน้าต่างและกระจก. เขียนรายการทำความสะอาดประจำวัน. กำหนดตารางการทำความสะอาดประจำสัปดาห์. ซักเครื่องนอนสัปดาห์ละครั้ง. ซักผ้าทันทีที่ผ้าเต็มตะกร้า. นำถังขยะมาไว้ในห้องแล้วใช้ด้วย. ดูดฝุ่นและปัดฝุ่นทุกสัปดาห์. อย่าผัดวันประกันพรุ่งเรื่องทำความสะอาด.
https://www.wikihow.com/Keep-Your-Room-Clean https://www.wikihow.com/Keep-Your-Room-Clean https://www.wikihow.com/Keep-Your-Room-Clean
Keeping Your Room Organized Deep Cleaning Developing Good Cleaning Habits